《题先生庙》
宋代·晁公溯

天地收霸气，丘原余閟宫。
野人相指示，旁有若堂封。
当时大耳儿，甚似隆准公。
夫岂忘故都，崎岖巴蜀中。
划然成三分，正尔阨两雄。
武侯抱遗恨，秦陇竟莫通。
独怜晋昌明，千载时始逢。
坐看五胡乱，萧条河洛空。

作者简介：晁公溯：一作晁公遡，字子西，济州巨野（今山东菏泽市巨野县）人，晁公武弟。宋高宗绍兴八年进士。史籍无传，据本集诗文，知其举进士后历官梁山尉、洛州军事判官、施州通判，绍兴末知梁山军。宋孝宗乾道初知眉州，后为提点潼川府路刑狱，累迁兵部员外郎。著有《嵩山居士文集》54卷，刊于乾道四年，又有《抱经堂稿》等，已佚。